[{"text_idx": "#000000", "text": "Standardko\u0303rgustel tuule ja o\u0303hutemperatuuri prognooskaardid"}, {"text_idx": "#000001", "text": "Ta\u0308nasel u\u0308lemaailmsel meteoroloogiapa\u0308eval avaldame Eesti meteoroloogia aastaraamatu 2017. aasta kohta."}, {"text_idx": "#000002", "text": "Tegemist on 8. va\u0308ljaandega aastaraamatute sarjas, mis annab u\u0308levaate Keskkonnaagentuuri (2013. juunini Eesti Meteoroloogia ja Hu\u0308droloogia Instituut) meteoroloogilisest vaatlusvo\u0303rgust antud aastal, vaatlusjaamades tehtud meteoroloogiliste mo\u0303o\u0303tmiste tulemustest, samuti kasutatud instrumentidest, muudatustest mo\u0303o\u0303tmismetoodikas jne."}, {"text_idx": "#000003", "text": "U\u0308levaade antakse nii meteoroloogilise aasta (01.12.2016\u201330.11.2017) kui ka kalendrilise 2017. aasta kohta."}, {"text_idx": "#000004", "text": "Eesti keskmisena oli aasta normist veidi soojem ja sajusem, pa\u0308ikesepaistet oli normist veidi va\u0308hem. Eesti keskmine o\u0303hutemperatuur oli 6,5 kraadi (norm 6,0 kraadi). Eesti keskmine sajusumma oli 708 mm (norm 672 mm) ning pa\u0308ikesepaistelisi tunde oli 1759,0 (norm 1765,7 tundi)."}, {"text_idx": "#000005", "text": "Kevad u\u0308llatas lumesajuga mais. Kuu esimese kolmandiku lo\u0303pp kujunes eriliselt ku\u0308lmaks \u2013 mitmel pool sadas lund ja lo\u0308rtsi ning siin-seal tekkis maapinnale lumevaip. Ko\u0303ige enam oli lund Saaremaal \u2013 Uue-Lo\u0303ve hu\u0308dromeetriajaamas mo\u0303o\u0303deti 9. mail lumikatte paksuseks 5 cm. Mai mo\u0308o\u0308dus ko\u0303ikjal va\u0308heste sademetega ja mo\u0303nes ilmajaamas oli mai rekordiliselt kuiv."}, {"text_idx": "#000006", "text": "Augustis esinenud tugevad ja sagedased vihmahood po\u0303hjustasid mitmel pool u\u0308leujutusi. 12.\u221213. augustil liikus u\u0308le Eesti a\u0308ikesetorm, millega kaasnesid tugevad tuuleiilid ja sajud, paiguti sadas ka rahet. Torm murdis puid ja lennutas katuseid."}, {"text_idx": "#000007", "text": "Su\u0308gis oli pikas vaatlusreas ko\u0303ige sajusem \u2013 alates 1961. aastast ei ole nii sajust su\u0308gist varem esinenud. Su\u0308giskuude jooksul sadas Eesti keskmisena 268 mm, mis on 133% sajunormist (norm 201 mm)."}]